**НАРОДНО ЧИТАЛИЩЕ „ПРОСВЕТА-ПЛАКОВО 1873” С. ПЛАКОВО, ОБЩИНА ВЕЛИКО ТЪРНОВО**

**ГОДИШЕН ОТЧЕТ**

**за работата на читалищното настоятелство през 2022 г**.

 През 2022 година работата на читалището беше нарушена в резултат от пандемията на корона вируса.

 Групата за обработен фолклор възстанови работата си през м.март. Успяхме да се подготвим и взехме участие във общинския преглед през м.април и по късно участие във Балканския фолклорен фестивал в гр. Априлци.

 Посещенията в библиотеката бяха по малко. Повече книги библиотекаря разнасяше по домовете на читателите. През лятото библиотеката беше посещавана от учениците, за книги, които са дадени за прочит през ваканцията.

 През топлите дни, читалището беше място, където работеше Центъра за работа с деца и младежи. Малчуганите се занимаваха с рисунки по приказки, четене на приказки и стихотворения, ръководени от Петя Тотева. Някои от тях станаха новите читатели на библиотеката.

 Със средствата от субсидията и с част от рентата завършихме новите улуци на сградата. С това предотвратихме течовете по стените на читалището.

 През 2023 година предстои да се честват 150 години от основаване на читалището и 90 години на хора. Всички дейности ще са свързани с тези годишнини.

Годишния и финансовия отчет са приети на общо годишно отчетно изборно събрание с Протокол № 2.

**Изготвил: Петя Кънчева**